Vetrenjačama protiv EPS-a - Печат - Лист слободне Србије\nПочетна/Друштво/Vetrenjačama protiv EPS-a\nУгљеша Мрдић 15/04/2011\tДруштво 2 коментара\nElektroprivreda Srbije podržava razvoj obnovljivih izvora energije, o čemu svedoče projekti za izgradnju hidroelektrana vredni više od jedne milijarde evra, ali upozorava da će ceh nekontrolisanog priključivanja vetroelektrana na elektroenergetski sistem platiti država Srbija, preko EPS-a, i svi kupci struje\nNastavljaju se pokušaji pojedinih lobija i biznis-političkih krugova za uništavanjem javnih preduzeća. Na udaru je sada Elektroprivreda Srbije (EPS). Ovih dana svedoci smo kako jedan lobi uporno zagovara priču da je jedno od rešenja snabdevanja električnom energijom pravljenje i masovno korišćenje vetroelektrana. Iza akcije povezivanja vetroelektrana na sistem, pa da im EPS bude rezerva i kada stane vetar, kako tvrde odlično obavešteni izvori „Pečata“,to je predsednik MK grupe Miodrag Kostić, nekadašnji ministar energetike u Vladi Zorana Đinđića Goran Novaković, i nekadašnji v.d. direktora NIS-a Dimitrije Vukčević, kao i pojedine američke korporacije.\nUpućeni sagovornici „Pečata“ ističu da vetar ne donosi ni jeftiniju struju, ni stabilnije snabdevanje električnom energijom, a da bi, štaviše, obavezno korišćenje vetroelektrana finansijski i tehnički ugrozilo funkcionisanje najvećeg srpskog javnog preduzeća.\nSVE PLAĆA DRŽAVA\nInače, EPS podržava razvoj obnovljivih izvora energije, o čemu svedoče projekti za izgradnju hidroelektrana vredni više od jedne milijarde evra, ali upozorava da će ceh nekontrolisanog priključivanja vetroelektrana na elektroenergetski sistem platiti država Srbija, preko EPS-a, i svi kupci struje, jer kilovat-sat proizveden vetrom dostiže cenu iznad 13 evrocenti. Za struju stvorenu snagom vetra EPS treba da plati između 1,3 i 2,7 milijardi evra.\nSrpsko udruženje za energiju vetra – SEWEA saopštilo je prošle nedelje da „razume trenutno nezadovoljstvo građana povodom najnovijeg poskupljenja struje“. Pri tome, ovo udruženje ističe da je „postalo jasno da je rešenje za stalna poskupljenja u obnovljivim izvorima energije“. U saopštenju se ističe da je od „energije vetra moguće podmiriti 10 odsto srpske energetske potrošnje“, ali da „zakonska regulativa ne omogućava investicije u toj oblasti“. Udruženje najavljuje investicije od milijardu i po evra u vetroparkove i tvrdi da će svojom proizvodnjom „garantovati stabilno snabdevanje i niže cene od cena uvozne energije“.\nPovodom niza netačnosti navedenih u ovom saopštenju, EPS je domaćoj javnosti ukazao na nekoliko činjenica:\n-Elektroprivreda Srbije trećinu električne energije već proizvodi iz obnovljivih izvora energije;\n-EPS podržava razvoj obnovljivih izvora energije i to dokazuje činjenicom da će u narednim godinama, u saradnji sa strateškim partnerima, uložiti više od jedne milijarde evra u proizvodnju „čiste“ električne energije.\nNaime, tu je reč o sledećim projektima:\n-Vetroelektrane neće zaustaviti poskupljenje električne energije, kako se sugeriše saopštenjem Udruženja. Naprotiv!\n-Vetroparkovi ne donose jeftiniju, već skuplju električnu energiju. EPS je obavezan da kupuje tu struju u narednih 12 godina, a sadašnja prodajna cena kilovat-sata EPS-a je 5,61 evrocent (bez PDV-a). Kilovat-sat iz vetra, uz troškove prenosa i distribucije, na kraju dostiže 13,063 centi, što je 2,33 puta više od EPS-ove prodajne cene.\nLAŽIMA PROTIV EPS-a\nTakođe, neistina je da će vlasnici vetroelektrana „garantovati niže cene od uvoznih“. Na slobodnom tržištu električna energija kupuje se za oko pet evrocenti po kilovat-satu.\nVlasnici vetroelektrana ukupne snage 450 megavata imaće za 12 godina, prodajući struju EPS-u, prihod od 1,35 milijardi evra. Ako im se skine limit, kako traže, i odobri im se da na mrežu povežu, na primer, 900 megavata, prihod će im biti 2,7 milijardi evra. I to direktno iz kase EPS-a, odnosno džepova građana!\nU Sektoru za odnose sa javnošću EPS-a saopštili su da će regulatorna agencija morati EPS-u da prizna kao opravdani trošak razliku između cene kilovat-sata po kojoj EPS kupuje energiju iz vetroelektrana i one po kojoj kilovat-sat prodaje kupcima. To znači da će taj trošak biti ugrađen u cenu električne energije na domaćem tržištu.\nNeistina je da vetroelektrane donose stabilnost elektroenergetskom sistemu.\nNaprotiv, kad vetrenjače stanu, neke druge mašine moraju da pokriju njihovo odsustvo sa mreže da bi se elektroenergetski sistem održao.\nAko ne bude limita u izgradnji vetroelektrana, EPS će, kad duva vetar, morati rad svojih blokova u termoelektranama da spušta na minimum ili da preliva vodu preko brana hidroelektrana, kako bi se na mreži napravilo mesta za energiju iz vetroelektrane.\n„Dileme nema: gubitke zbog razlike u ceni, troškove stajanja kapaciteta EPS-a i izgradnje novih elektrana koje bi bile rezerva kada nema vetra – platiće EPS i kupci struje“, ističe Sektor EPS-a za odnose s javnošću.\nTakođe, najveću korist od korišćenja električne energije iz vetrogenaratora ne bi imali građani Srbije, već pojedini tajkuni i bankari.\nOd ovakvih investicija građani Srbije ne bi imali nikakve koristi, već bi naprotiv imali finansijske štete. Naime, u Srbiji nemamo kompanije koje su sposobne ni da postave stub za vetrogenerator, a kamoli da proizvedu generator ili elisu, tako da će investitori kompletnu opremu dovoziti iz inostranstva.\nI investitori koji prvi instaliraju 450MW vetroelektrana se garantuje da će svu proizvedenu električnu energiju u prvih 12 godina moći da plasiraju po povlašćenoj ceni od 9,5 evrocenti /kw čas, tj. EPS će biti dužan da svu proizvedenu električnu energiju vetroelektrana otkupi po pomenutoj ceni koja je tri puta veća od prosečne trenutne cene el. energije proizvedene u konvencionalnim EPS-ovim elektranama.\nU brojkama, investitori će za 12 godina otprilike prihodovati 1,35 milijardi evra. Naravno, investitorima ostaje da imaju prihode iz vetroelektrana i posle pomenutih 12 godina (procenjeni životni vek vetrogeneratora je oko 25 godina).\nOd pomenutih 1.35 milijardi evra, oko 922 miliona evra (razlika između cene kojom EPS otkupljuje struju od investitora i one koju prodaje distributivnim kompanijama za snabdevanje građana) će subvencionisati EPS, takođe i građani Srbije kroz povećane račune za struju za vreme od 12 godina.\nUticaj vetrogeneratora na troškove proizvodnje električne energije u EPS-u kao javnom snabdevaču.\nAnaliza EPS-a oko uklapanja električne energije proizvedene iz vetrogeneratora u proizvodni sistem EPS-a i balansiranje iste, vršena je uz uvažavanje aktuelnih tehničko-energetskih karakteristika i uobičajeno trajanje i dinamiku remonata proizvodnih kapaciteta EPS-a (izuzimajući totalni zastoj RHE Bajina Bašta), a uz pretpostavku da neregulisani sedmični dotoci na profilima hidroelektrana tokom godine budu na nivou višegodišnjeg proseka.\nAnaliza, koju objavljujemo, je pokazala da EPS u svakom trenutku može da apsorbuje u snazi i energiji do 300 MW proizvodnje iz vetrogeneratora bez ozbiljnijeg uvećanja troškova proizvodnje EPS-a.\nIsta analiza je pokazala da EPS može da apsorbuje u snazi i energiji do 600 MW proizvodnje iz vetrogeneratora uz uvećanje troškova proizvodnje EPS-a potiskivanjem termoblokova na tehnički minimum.\nApsorbovanje u snazi i energiji preko 600 MW proizvodnje iz vetrogeneratora je moguće, ali uz značajno uvećanje troškova proizvodnje EPS-a (prelivanje na protočnim HE i/ili isključenje termo blokova iz proizvodnje).\nKao zaključak se nameće i da po ovom osnovu ako se ima obaveza otkupa i balansiranje rada vetrogeneratora u iznosu od 450 MW da će i ovi vetrogeneratori dovesti do pojave uvećanih troškova EPS proizvodnje koji će morati da se prebaci na krajnjeg kupca.\nI na kraju kao zaključak stoji tvrdnja da ako se želi da se poveća instalisan kapacitet vetrogeneratora u Srbiji iznad 450 MW, a da se tehnički i ekonomski opravda ovo povećanje snage vetrogeneratora, sa stanovišta EPS-a, onda mora da se izgradi reverzibilna hidroelektrana Bistrica (sa snagom 4 X 170 MW=680 MW) koja orijentaciono košta oko 700 miliona evra.\nAMERIČKO PROVETRAVANJE EPS-a\nGoran Novaković, nekadašnji ministar rudarstva i energetike, navodno jedan od vodećih lobista ovog „provetravanja“ EPS-a koji bi mogao skupo da košta i našu elektroprivrednu kompaniju i sve korisnike njenih usluga (dakle, sve nas), ostao je, inače, upamćen kao zagovornik modela privatizacije EPS-a koji je upadljivo nalikovao onome predlaganom iz SAD, na osnovu koga bi EPS ostao samo sa nekoliko kablova u ruci…\nNa ovaj slučaj podsećamo zato što se iz njega najbolje vidi kontinuitet namera da se jedno od strateški najvažnijih srpskih javnih preduzeća očerupa i onda preda nekome drugom, bez ikakvog obaziranja na stvarni interes i ove države i njenih građana.\n„Program restrukturiranja predviđa da se EPS razbije u tri kompanije – za proizvodnju struje, prenos i distribuciju. U okviru proizvodnog dela postojaće dve kompanije, hidro i termoproizvodnja, u okviru koje će biti i površinski kopovi uglja pošto čine tehnološku celinu sa termoelektranama“, govorio je 2002. godine tadašnji ministar Novaković, dodajući i da će umesto postojećih 11 distributivnih preduzeća biti osnovano pet: „Novoosnovane kompanije bile bi u prvom naletu vlasništvo države, a onda bi se polako privatizovale.“ Plan je, u krajnjoj instanci, predviđao da desetak godina posle te 2002, „kada EPS bude radio samo prenos struje“, u njemu ostane „između tri i pet hiljada ljudi“.\nOvakav model budućnosti EPS-a podrazumevao je, dakle, privatizaciju distribucije i proizvodnje struje, dok bi u državnom vlasništvu ostao samo njen prenos („Najpre treba privatizovati distributivna preduzeća,“ napominjao je Novaković); stručna javnost tada se oštro usprotivila ministrovim namerama, objašnjavajući to vrlo plastičnim poređenjem: „To je kao kada biste prodali srce i vene, a zadržali arterije.“\nOd ovih najava, srećom, ostvarila se samo ona o uspostavljanju pet, umesto tadašnjih 11 preduzeća za distribuciju struje; broj zaposlenih u Elektroprivredi Srbije, pak, sa tadašnjih šezdesetak hiljada, sveden je na 34.130 radnika.\nOstaje, ipak, zabeleženo da je nametani, katastrofalni model privatizacije EPS-a upadljivo nalikovao modelu predloženom u Programu restrukturiranja elektroprivrede u Srbiji koji je urađen „za potrebe United States Energy Association (USEA)“”, a čije je „curenje“ u javnost tada izazvalo poprilično nezadovoljstvo kod nadležnih državnih službenika. „Ovaj izveštaj je pripremio tim domaćih i stranih konsultanata u saradnji sa predstavnicima republičkog Ministarstva rudarstva i energetike i Elektroprivrede Srbije,“ stajalo je u dokumentu, koji je navodio i da su, s druge strane, angažovani od strane USEA, na njegovom sastavljanju radili „konsultanti firme Dilojt tuš, PPL Resources i International Resources Group Ltd“. Cilj programa (pod tačkom b): „Formiranje industrijske strukture koja će omogućiti prenos rizika investiranja i odgovornosti sa Vlade Republike Srbije na privatni sektor.“\nUSEA je, inače, asocijacija koja okuplja veliki broj američkih privatnih energetskih kompanija, državnih institucija, ministarstava i agencija (poput USAID-a koji je i pomogao izradu ovog programa), naučnih laboratorija…\nČlan je ove asocijacije i Dilojt tuš, što je bacalo zrnce sumnje na potpunu nepristrasnost njegovih preporuka Vladi Srbije o tome šta da uradi sa EPS-om – čak i te 2002. godine nije bilo puno onih koji su spremni da stave ruku u vatru garantujući da je preporučeni model restrukturiranja više u skladu s našim državnim interesom nego s interesom eventualno zainteresovanih kompanija iz asocijacije. Goran Novaković, pak, objašnjavao je da manevarskog prostora u izboru konsultantske kuće zapravo nismo ni imali: „Kada imate novac možete da budete jako nezavisni; kada ga nemate, kao mi, onda ćete da kupite od onih koji će da vam ga daju. A onda vam oni postavljaju i određene uslove.“ Drugim rečima, pošto je USAID platio izradu programa, sam je i odabrao izvršioca – svog kompanjona iz USEA, Dilojt tuš.\nGde je ležao interes Amerikanaca da ulože novac i vreme u izradu Programa restrukturiranja elektroprivrede u Srbiji? Da li su tada, ispod žita, sakriveni pod krinkom pomoći u restrukturiranju, oni zapravo počeli da rade na kupovini EPS-a? Pogotovo što se među izrađivačima Programa nalazila i kompanija PPL, i sama članica USEA, koja je već imala sličnih poslovnih interesa u Evropi.\nUSEA i njene članice, naime, već uveliko posluju na tržištima Makedonije, Bosne, Moldavije, Gruzije, Jermenije, Kazahstana, Kirgistana, ali i Poljske, Mađarske, Litvanije, Letonije, Bugarske i Rumunije.\nAmerička asocijacija i predstavnici vlada svih ovih zemalja učestvovali su, juna 2000. godine, na konferenciji o privatizaciji energetskog sektora održanoj u Budimpešti. Preporučeni i ponegde već sprovedeni model restrukturiranja i privatizacije, te redosleda poteza i u jednom i u drugom procesu, u dlaku su bili identični programu koji je umalo nametnut i Srbiji.\nLiberalizacija tržišta struje, kako je navedeno u zaključcima sa ovog skupa, u nekoj dalekoj budućnosti oborila bi cenu struje ali bi u dogledno vreme, odmah po privatizaciji, „potrošači mogli biti suočeni sa višim cenama“ uz ukidanje svih državnih subvencija, a „mogući su i (novi) gubici posla kako bi privatne kompanije postale efikasnije“. Postaće one efikasnije i „poboljšanom naplatom” odnosno „selektivnim isključivanjima neplatiša“, i to uz preporuku da se zakon formuliše tako da ne postoji pravo žalbe na odluku o isključenju struje kako se ne bi gubilo vreme.\nI sada nam se iz lobističkih grupa preporučuju izmene zakona, ovog puta zarad obnovljivih izvora energije i punjenja džepova „vlasnika“ te energije. I ponovo, sve to bez obzira na cenu koju bi morali da plate EPS, ova država i svi mi zajedno. Srpska borba s vetrenjačama kao da tek počinje…\n17/04/2011 у 08:48\nVeropiri ce proci u Srbiji isto kao i USAID projekat 29 regionalnih deponija sa koncesijama na 25 godina i Turcima koncesionarima u Srbiji sledecih 25 godina. Na zalost platili smo cenu u Jagodini, Leskovcu, Lapovu i Kikindi. Pomenute gradove crnim novcem koncesionari mogu kontrolisati sledecih 25 godina, kako i sam Palma rece vladacu jos 20 godina. O.k neka vlada ali nece vladati celom srbijom. Isti USAID projekt sprema se i sa vetrenjacama. Srbiju treba ekonomski slomiti i sa ovim sablasnim resenjem. Austrijanci se zgrazavaju nad ovim problemom vizuelnim i ekonomskim ali oni su pustili davnih dana Abu Dhabi u Borealis….zbog posleratnih losih odnosa sa Rusima. Danas Austrija i Nemacka ima bolje odnose sa Rusima nego srpske marionete sto je i logicno. Nemce drzi u zivotu njhov kapitalisticki nacin razmisljana i zato su opstali bez obzira na marionete koje sede 60 godina u njihovim politickim institucijama. Elem da mi napravimo http://www.ave.at teromelektrane na osotatke djubreta sa linija za sortiranje, da postavimo industriju za reciklazu i ove hidropotencijale uposlimo pa vetropiri i svetski mesetare mogu da nas mrze samo!!\n18/04/2011 у 00:41\nSlusao sam na tv, izlaganje Ljubodraga Ducija Simonovica, da je cuo jos odavno, da je Nemacka *zaplanirala*, odredila Frusku goru, kao smetliste za radioaktivni otpad.U istoj emisiji, kaze da nemacka baca 20.000.000 tona hrane dnevno, neznam da li sam dobro zpamtio. A, nemacka kao takva i nije poblem, problem su *monster vojvodjani*,koji se upustaju u takve igre..i prave aranzmanje, za smanjenje nemackog otpada. Nista mne *monster* nije ni spaljivanje starih guma u Kosijericu.


SAD pozvale S. Koreju da obustavi raketne probe | Novine Toronto\nSAD pozvale S. Koreju da obustavi raketne probe\nSung Kim glavni američki zvaničnik zadužen za severnokorejska pitanja, ovo je izjavio posle sastanka sa južnokorejskim zvaničnicima sa kojima je razgovarano o nedavnom nizu raketnih proba Severne Koreje izvedenim dok je istovremeno u zastoju diplomatija između Vašingtona i Pjongjanga.\n"Pozivamo Demokratsku Narodnu Republiku Koreju (DNRK) da prekine sa ovim provokacijama i drugim destabilizrajućim aktivnostima i umesto toga da se angažuje u dijalogu", rekao je Kim nazivajući Severnu Koreju njenim zvaničnim imenom.\nTo je ipak predstavljalo prvo podvodno lansiranje od oktobra 2019. i tehnološki je najnaprednije od kada je predsednik SAD Džo Bajden preuzeo dužnost u januaru.Rakete koje se ispaljuju iz podmornica teže se unapred primećuju i pružile bi Severnoj Koreji sposobnost za sekundarni, uzvratni napad.\nTim lansiranjem Severna Koreja prekršila je više rezolucija Saveta bezbednosti UN i predstavlja pretnju za susede Severne Koreje i međunarodnu zajednicu, rekao je Kim.\nAdministracija predsednika Bajdena više puta je istakla da su spremni da se sastanu sa prestavnicima Severne Koreje "bilo gde i u bilo koje vreme" bez ikakvih preduslova.\nSeverna Koreja međutim uslovljava povratak pregovora time da SAD prekinu, kako ona naziva, neprijateljsku politiku prema Pjongjangu. To se, kako izgleda odnosi na sankcije i redovne zajedničke vojne vežbe SAD i Južne Koreje.


Aviokompanija Qatar Airways uskoro će postati prva aviokompanija na svetu koja će putnicima ponuditi 100% Zero-Touch tehnologiju za svoj nagrađivani sistem zabave na letu. Ova tehnologija će biti uvedena na avionima A350 prvenstveno kao deo najnovijih bezbednosnih mera kompanije protiv virusa COVID-19.\nZero-Touch tehnologija, u partnerstvu sa Thales AVANT IFE sistemom, omogućiće putnicima A350 da uparuju svoje lične elektronske uređaje (PED) sa svojim IFE ekranom u naslonu sedišta povezivanjem na Wi-Fi 'Oryxcomms' i jednostavnim skeniranjem QR koda prikazanog na ekranu.\nTako će putnici moći da koriste svoje uređaje za navigaciju i uživanje u više od 4.000 ponuđenih opcija kroz nagrađivani sistem avio-kompanije, smanjujući na taj način često dodirivanje površine ekrana u samom avionu.\n"Kao lider u industriji u borbi protiv virusa COVID-19 i kao prva globalna aviokompanija koja je nedavno postigla ocenu od 5 zvezdica u željenom rejtingu bezbednosti kompanije Skytrax, Qatar Airways je posvećen obezbeđivanju najviših standarda bezbednosti i higijene u svim avionima u svakom trenutku", navodi izvršni direktor Qatar Airways grupe, njegova ekselencija gospodin Akbar Al Baker.\n"Uvođenje najsavremenije Zero-Touch tehnologije i omogućavanje putnicima da koriste svoje lične Bluetooth slušalice na letu važan je korak u podizanju naših ionako rigoroznih i strogih mera predostrožnosti protiv virusa COVID-19 na viši nivo, smanjujući putnicima dodirivanje površine i na taj način sprečavanje mogućeg širenja zaraze na letu."\nPutnici koji lete avionima Airbus 350 ove aviokompanije će uskoro biti u mogućnosti da pristupe nagrađivanom sistemu zabave na letu, Oryx One, putem svojih ličnih elektronskih uređaja, umanjujući rizik od COVID-19


Jat bi da proda svoju zgradu\nJat Airways u krizi\nNajsvežije vesti, Srbija i region, Vesti — By taty on February 9, 2010 6:05 pm\nSrpska aviokompanija “Jat Airways“ poslala je obaveštenje da prodaje svoju zgradu na adrese nekih od najuspešnijih banaka i preduzeća u zemlji.\nPovršina ovog poslovnog prostora iznosi 8.590,48 kvadratnih metara, a svi zainteresovani kupci mogu da kontaktiraju nadležne službe Jat Airwaysa.\nKako javlja B92, generalni direktor Jat Airwaysa Srđan Radovanović je ocenio da će transparentnom prodajom viška imovine koja se ne koristi u punoj meri biti ubrzano sprovođenje najavljenih reformskih mera, kao i rekonstrukcija i modernizacija srpske državne aviokompanije.\nRukovodstvo “Jat Airways” će se nakon prodaje zgrade preseliti u prostorije koje nacionalni avioprevoznik poseduje na Aerodromu “Nikola Tesla” gde će biti bliže zaposlenima, ali i korisnicima svojih usluga.\nNovcem od prodaje kompanija planira da zakupi dva boinga 737-700, i da kupi potrebne delove za avione koji trenutno nisu u funkciji.\nTags: B92 Vesti, JAT Airways, Jat bi da proda svoju zgradu, Srbija, Vesti iz Srbije\nŠestogodišnja Misi, najmlađa kći Mekenzija Alena, oteta je za vreme porodičnog letovanja, a dokazi da je verovatno svirepo ubijena pronađeni...


Drugi dan treninga podrazumeva edukacuju "Kako napisati biografiju ?", koja će biti realizovana kroz interaktivnu prezentaciju. Edukacija ima za cilj da ukaže na najčešće greške prilikom pisanja CV-a, kao i na pojedinosti koje pri konkursu za posao treba istaći.\nBroj mesta je ograničen na 25. Ako zainteresovanost bude veća, edukacija će biti ponovljena posle Nove godine.\nSvi zainteresovani prijave treba da pošalju do sutra do 11 sati. Više informacija može se dobiti na broj telefona 2759- 533.


Mnogi su mišljenja da je prava ljepotica: Upoznajte suprugu Milorada Dodika koja se vrlo rijetko pojavljuje u javnosti (FOTO) – Recepti za Vas\nMilorad Dodik je političar, predsjednik je manjeg entiteta u Bosni i Hercegovini, Republike Srpske, a uskoro bi trebao da preuzme i ulogu člana Predsjedništva Bosne i Hercegovine iz reda srpskog naroda.\nTako su barem pokazali rezultati nedavno završenih opštih izbora u BiH, mada se opozicija ne slaže sa tim rezultatima jer smatraju da je u vrijeme izbora izvršena velika izborna krađa a na štetu kandidata opozicije.\nDodik naravno opovrgava sve optužbe opozicije i proglašava izbornu pobjedu i time pokazuje da unatoč što više od pola sveukupnog stanovništva Republike Srpske ne podržava njegovu vlast i dalje ima na čina i zna kako da pobjedi na izborima, ne birajući sredstva.\nMeđutim, ono što se da primjetiti je da se supruga Milorada Dodika veoma rijetko pojavljuje u javnosti i da je sva ta halabuka oko politike , izbora i svih ostalih problema u Republici Srpskoj i ne zanima previše.\nNjeno je ime Snežana Dodik i po zanimanju je ekonomski tehničar. Nikada se nije bavila politikom, a sa Miloradom Dodikom je u vezi još iz srednjoškolskih dana.\nNjih dvoje u svome braku imaju i dvoje djece, kćerku Goricu i sina Igora, a upravo su prije nekog vremena po šesti puta postali baba i djed, jer je sin Igor dobio sina Novaka sa svojom izabranicom Ivanom.\nŠto se tiče svega onoga što ovaj najmoćniji par Republike Srpske posjeduje, Mile Dodik je u svome imovinskom listu prije izbora prijavio da posjeduje kuću u Laktašima u vrijednosti od 300.000 KM, kuću u Srbiji u vrijednosti od 1,7 milijuna maraka. Iako je napisao da je dva stana u Beogradu prodao, oni se još uvijek vode na njegovo ime i ukupna im je vrijednost 740.000 KM.\nNjegova supruga Snežana je vlasnica poslovnog prostora vrijednog 100.000 KM i zemljišta od 20 hektara kod Laktaša za koje je procijenio da vrijedi 89.000 KM.


Najstariji srpski univerzitet tako je zadržao prošlogodišnju poziciju.\nMeđu prvih 10 rangiranih univerziteta u svetu, osam je američkih i dva su britanska.\nUB najbolje je bio rangiran 2017. godine kada se nalazio između 201. i 300. mesta.\nŠangajska lista je neformalna, ali je stvar prestiža biti na njoj, jer obuhvata samo dva odsto svetskih univerziteta.\nOvo rangiranje sprovodi šangajski Univerzitet Đao Tong još od 2003. godine.\nVideo: Pogledajte ove studentske izume


RTCG - Radio Televizija Crne Gore - Nacionalni javni servis :: Region :: Borel i Varhelji čestitali Hotiju\nNOVA KOSOVSKA VLADA 03. 06. 2020. 15:01 >> 15:00 1\nBorel i Varhelji čestitali Hotiju\nEvropska unija (EU) čestita novoj kosovskoj vladi koji predvodi premijer Avdulah Hoti i raduje se zajedničkom radu u napredovanju odnosa između Kosova i EU, poručili su u zajedničkom saopštenju visoki predstavnik EU za vanjsku politiku i bezbjednost Žozep Borel i evropski komesar za proširenje Oliver Varhelji.\nNaglašavaju da će pandemija koronavirusa ostati zajednički izazov u bliskoj budućnosti i da će EU nastaviti da podržava Kosovo i njegov narod.\n„Takođe želimo da vidimo napredak Kosova na evropskom putu. To će zahtijevati odlučne reformske napore kako bi se ojačala vladavina prava, posebno borba protiv korupcije i organizovanog kriminala, i promivisao socio - ekonomski razvoj“, navodi se u zajedničkom saopštenju Borela i Varheljija.\nEvropski zvaničnici poručuju i da je brz nastavak dijaloga Beograda i Prištine uz posredovanje EU i uz podršku specijalnog izaslanika EU Miroslava Lajčaka je neophodan kako bi se postigla sveobuhvatna normalizacija odnosa sa Srbijom.\n„Dijalog uz posredovanje EU je jedini način da kosovska evropska budućnost postane realnost za sve građane“, zaključuje se u saopštenju.\nIvan Mijanović, dopisnik RTCG-a iz Brisela\nNa Kosovu preminule tri osobe, 183 pozitivne\nAmerički vojnik izgubio život u kampu na Kosovu\nNa Kosovu devet žrtava korona virusa


PREPORUČIO SE LJIGAVIM TEKSTOM: Dušan Kovačević u trci za gradonačelnika Beograda | WebTribune\nHome IZBOR PREPORUČIO SE LJIGAVIM TEKSTOM: Dušan Kovačević u trci za gradonačelnika Beograda\nLider SNS Aleksandar Vučić u nekoliko navrata pohvalio akademika, koji je prethodno dao punu podršku pozivu šefa države na društveni dijalog o Kosovu i Metohiji.\n– Rukovodstvo SNS razmišlja o više kandidata, a poslednja informacija je da se razmatra i mogućnost da Kovačević, čovek od integriteta i kredibiliteta, bude kandidat za gradonačelnika. Njegova prednost je i što ima neukaljanu biografiju, za razliku od ostalih koji se pominju kao mogući predlozi, a ipak imaju neke afere i repove iz prošlosti – priča izvor Kurira i dodaje da se traži najbolje rešenje, pošto je biračko telo u Beogradu specifično:\n– Na poslednjim izborima za predsednika države kandidat SNS je imao oko 11 odsto glasova manje nego u unutrašnjosti Srbije. Kako god, istina je, kako ste juče pisali, da je u SNS opšti haos.\nInteresantno je i da je upravo predsednik Srbije i lider SNS Aleksandar Vučić u nekoliko navrata, a poslednji put u sredu, pohvalno govorio upravo o Kovačeviću. Vučić je, osvrćući se na inicijativu o unutrašnjem dijalogu o Kosovu, ponovio da je zahvalan mnogima, a posebno Dušanu Kovačeviću, koji je imao hrabrosti da o tome govori na otvoren način. I pre oko dve sedmice je, priznajući da je zadovoljan reakcijama na njegov poziv na dijalog o KiM, izdvojio ovog akademika – naveo je da o toj temi ima mnogo izjava „ozbiljnih i odgovornih“ ljudi poput Kovačevića.\n– SNS u gradu nema osobu koja je „čista“, bez afera. Mali neće biti kandidat, dok Vesić, iako se trudi da pokaže rezultate, ne bi mogao da privuče glasove jer prema njemu postoji velika odbojnost kod građana. Kovačević bi bio plus za SNS jer bi mogao da pridobije širu podršku, glasove građana koji nisu tradicionalni glasači SNS.\nNovi vlasnik Gorenja sve pogone seli u Srbiju – Valjevo novi evropski centar te grupacije za rashladnu tehniku


novembar 15, 2019 | Vesti Dana\nBRILIJANTAN ODGOVOR ORBANA: Samo Mađari, mogu da zamene Mađare! Migranti to ne mogu…\nmaj 6, 2020 novembar 15, 2019 by\nMađarska treba da održi svoju anti-migracionu politiku jer „jedino Mađari mogu da zamene Mađare“, izjavio je mađarski premijer Viktor Orban. On je na sednici Saveta mađarske dijaspore u Budimpešti rekao da je Mađarska pogođena demografskim padom i ne treba da živi u iluziji da taj problem može da reši tako što neće uložiti nikakav napor, … Read moreBRILIJANTAN ODGOVOR ORBANA: Samo Mađari, mogu da zamene Mađare! Migranti to ne mogu…\nEpidemija migrantskog nasilja nastavlja da bukti Srbijom. Stanovnici Šida godinama se bore s problemima koje izazivaju migranti koji tu borave, neki zbog blizine granice sa Evropskom unijom dok drugi vide Srbiju kao svoju novu zemlju. Meštani su zabrinuti za svoju bezbednost, jer se često događaju pljačke. Migranti spavaju u napuštenim kućama i fabrikama, a probleme, … Read moreŠID: Migranti su mi sve pokrali, pale nam kuće i napadaju žene pred decom!\n(VIDEO) Migranti se skinuo i kupao u centru grada, ispred Begove džamije!\nProlaznici su mobilnim telefonima zabeležili neprimereno ponašanje… Neprimerene situacije, priče, iskustva i scene u kojima su glavni akteri migranti postali su gotovo svakodnevnica u susednoj Bosni i Hercegovini. Jedna takva scena zabeležena je danas prepodne u samom centru Sarajeva, iako migranti imaju centre u kojima im je obezbeđen pristojan smeštaj i kupatila pravila se ne … Read more(VIDEO) Migranti se skinuo i kupao u centru grada, ispred Begove džamije!\n(VIDEO/FOTO) Česi pretukli Šiptare uz skandiranje Kosovo je Srbija! Specijalci i konjica nisu mogli da ih sačuvaju…\nČeški navijači pretukli su pristalice tzv. Kosova koje su pošle u Plzenj na utakmicu kvalifikacija za Evropsko prvenstvo, a posle toga su slavili – uz baklje, srpske zastave i pesme. Policija je brzo reagovala i sprečila teži incident, dok je nekoliko navijača privedeno. Pre toga, češke pristalice su ispred hotela u kome su smešteni kosovski … Read more(VIDEO/FOTO) Česi pretukli Šiptare uz skandiranje Kosovo je Srbija! Specijalci i konjica nisu mogli da ih sačuvaju…\nnovembar 15, 2019 novembar 15, 2019 by\nNakon sinoćne blokade Avalskog puta, najavljene su nove akcije istog tipa… Nešto pre 20 časova, kilometarske kolone vozila stvorile su se na „Avalskom putu”, kod „Hiljadu ruža”, na skretanju ka kružnom putu. Prema nezvaničnim informacijama, jedan od putnika na liniji 405 ka Ripnju, izvukao je vozačevu karticu iz „Bus-plus” aparata, nezadovoljan kvalitetom prevoza, pa su … Read more(FOTO) Opozicioni pokret preuzeo odgovornost za blokadu Avalskog puta, najavljuju nove blokade!\nObučeni u maskirne uniforme i naoružani puškama, slovenačka paravojna jeninica kreće se u formaciji kroz šumu duž hrvatske granice kojom patrolira preko pogranične zone, kuda u tu zemlju nepozvani ulaze migranti. Ovako je Rojters opisao grupu Slovenaca oni dolaze na slovenačko-hrvatsku granicu da prate ilegalne migrante i krijumčarenje ljudi u njihovu državu. Radi se o … Read more(VIDEO) Paravojne formacija u Sloveniji, teraju migrante sa vazdušnim puškama i sekirama!\nSrbija će, kroz državnu pomoć iz budžeta i kroz poklanjanje zemljišta, švajcarskoj kompaniji „Beri Kalebo“ (Barry Callebaut) dati oko 14,2 miliona evra, a investitor zauzvrat obećava da će zaposliti bar 100 radnika na najmanje pet godina i uložiti 45 miliona evra. Ovo su podaci iz ugovora koji su u septembru potpisani u Gradskoj kući u … Read moreSrbija daje investitoru 14.2 miliona evra, a naši radnici mu rade za 300 evra mesečno!


Predstavnik Ministarstva saobraćaja i pomorstva Dalibor Milošević objasnio je da se Predlogom zakona definiše neophodna dokumentacija u taksi vozilu.\n"Vozač je do sada morao da ima samo ugovor o radu, a sada, pored toga, mora da ima i poresku prijavu kao dokaz da se tom vozaču redovno uplaćuje doprinos", ukazao je Milošević.\nAnalize sa terena, kako je objasnio, pokazale su da postoji veliki broj vozača sa fiktivnim ugovorima koji su prijavljeni na deset, a rade 15 sati dnevno.\n"Pokušavamo da zaštitimo vozača kao zaposlenog, a sa druge strane da imamo čistu sliku koliko imamo vozača koji su prijavljeni i zaposleni u određenom preduzeću. Neko ima 100 vozila, od čega samo 50 prijavljenih radnika", ukazao je Milošević.\nPoslanik Raško Konjević pitao je zašto taksista mora imati poresku prijavu u automobilu kada inspekcija za drumski saobraćaj nema nadležnost da kontroliše poresko plaćanje.\n"Ne kontroliše se pojedinac, već firma. Da li će taksista, ukoliko nema poresku prijavu, biti isključen iz saobraćaja. Šta ako me isključe iz saobraćaja, a moram da idem na aerodrom? Ovdje je problem, ne u taksi udruženju, već u činjenici da smo jedini glavni grad u Evropi koji ima katastrofalno organizovan javni prevoz", smatra Konjević.\nNa sjednici Odbora se moglo čuti i da taksisti za porez duguju više od tri miliona eura.\n"Taksisti duguju nešto više više od tri miliona eura poreza. Saglasan sam s tim da je ova inicijativa potekla od udruženja taksista kako bi se što više kontrolisali oni koji bespravno voze", ukazao je predsjednik Odbora i poslanik Predrag Sekulić.\nPoslanik Boris Mugoša istakao je da treba pojačati inspekcijski nadzor u drumskom saobraćaju. "U Crnoj Gori imamo samo tri inspektora za drumski saobraćaj. Možda treba da uputimo preporuku da se u dijelu inspekcijskog nadzora sugeriše nadležnima da pojačaju nadzor. Podatak da postoje samo tri inspektora na nivou cijele Crne Gore je alarmantan", rekao je Mugoša.\nOdbor je podržao i Predlog zakona o računovodstvu u javnom sektoru.\nIZVOR: Vebsajt CdM, 18.10.2019.


NOVOPAZARAC NASAMARIO AUSTRIJANCE: Javnu kuću sa BUGARKAMA 8 godina prijavljivao kao udruženje za kulturu! - Politika ekspres\nNOVOPAZARAC NASAMARIO AUSTRIJANCE: Javnu kuću sa BUGARKAMA 8 godina prijavljivao kao udruženje za kulturu!\nOn je osam godina primao socijalnu pomoć za nezaposlene, a u isto vreme vodio je javnu kuću i više nego dobro zarađivao od tog posla\nMuškarac poreklom iz Novog Pazara, star 52 godine, uhapšen je u Austriji zbog sumnje da je godinama u gornjoaustrijskom okrugu Rid (Ried) vodio neprijavljeni bordel koji je vešto "maskirao" iza austrijsko-turskog udruženja za kulturu.\nOn je osam godina primao socijalnu pomoć za nezaposlene, a u isto vreme vodio je javnu kuću i više nego dobro zarađivao od tog posla!\nPosle anonimne prijave policija je pretresla bordel i na licu mesta zatekla deset prostitutki iz Bugarske, od kojih nijedna nije bila prijavljena. Bordel je zvanično zatvoren, vlasnik je uhapšen i poslat u zatvor.


"Brankovci" u Španiji - Bujanovačke\nPočetna DRUŠTVO „Brankovci“ u Španiji\nBujanovačke22. dec 2021.DRUŠTVO, NASLOVNA0\nBujanovac, 22. decembar 2021. Projekat koji su osmislili nastavnici bujanovačke Osnovne škole “Branko Radičević” omogućio je da šestoro učenika ove škole otputuje u Španiju, gde sa svojim nastavnicima učestvuju u projektu mobilnosti „Motivation III – 21st century students“ u gradu Baza na jugu Te zemlje.\n-Cilj ove mobilnosti je međusobno upoznavanje učenika, učestvovanje u zajedničkim radionicama, interkulturalna saradnja i razmena iskustava sa mladima iz Evrope – kaže korodinator projekta Maja Antić Jovanov, nastavnica u bujanovačkoj školi.\nBujanovčani će se tokom boravka u Španiji upoznati sa bogatom istorijom i tradicijom te zemlje, sa svojim vrsnjacima iz Evrope će učestvovati u školskoj predstavi, obići arheolosko nalazište u blizini Baze kao i Arheoloski muzej grada, inače nekadašnju kuću čuvenog španskog pisca Servantesa.\n-Iskustvo boravka u drugoj zemlji za sve predstavnike naše škole je izazovno, a u isto vreme vrlo lepo i korisno, jer im pruža priliku da uče da se snalaze u novim prilikama, da se druže i da rade sa svojim vršnjacima iz drugih zemalja, da ih upoznaju sa našom kulturom i tradicijom, ali i da upoznaju njihove – kaže nastavnica.\nErasmus+ je najveci program Evropske unije za mlade, obrazovanje, osposobljavanje i sport.\nTAGerasmus+ motivation III 21st century students OŠ Branko Radičević Španija\nPrevious PostKamberi u Skupštini: Dajte đacima kvalitetno obrazovanje, a ne Bože pravde u školama Next PostKlenička škola od ministarstva dobila lopte, golove i koševe


NSD: Abazović i Radulović ćutali dok je Rastoder vrijeđao SPC i srpski narod - Volim Podgoricu\nPočetna/NOVOSTI/NSD: Abazović i Radulović ćutali dok je Rastoder vrijeđao SPC i srpski narod\n“U petak je, kako javljaju mediji bliski bivšem režimu, u Njujorku, predsjednik Bošnjačkog saveza Crne Gore Esad Rastoder žestoko kritikovao potpredsjednika Vlade Dritana Abazovića, ministra vanjskih poslova Đorđa Radulovića i savjetnika potpredsjednika, Filipa Adžića”, saopšteno je iz Nove srpske demokratije (NSD).\n“Delegacija Crne Gore, koja u Njujorku boravi o trošku građana, mirno je odslušala uvrede koje je ovaj DPS-ov aktivista, pod okriljem Bošnjačkog saveza, uputio većinskoj Crnoj Gori vrijeđajući srpski narod i SPC, optužujući ih na jedan brutalan način uličarskim jezikom mržnje i šovinizma. Svima je jasno da je bivši režim izvor svake mržnje i nepočinstva i prepreka pomirenju u Crnoj Gori, pa zato čudi šta je delegacija Vlade tražila na ovom sastanku. Ako je bila potreba da u nekoj njujorškoj kafani dobiju podršku okupljenog društva da DF ne uđe u rekonstruisanu Vladu dobili su je, ali se pitamo da li je to put ka stabilizaciji prilika u parlamentarnoj većini i Vladi. Ako je obilazak američkih kafana bio jedan od ciljeva Abazovićeve posjete, predložiće im DF dvadeset drugih kafana u Čikagu i na desetine drugih širom Amerike, gdje će im okupljeno društvo svašta reći zbog toga što je DF do sada bio isključen iz Vlade”, dodali su iz Nove srpske demokratije.\nOd ovog sastanka su kako dodaju, prošla dva dana, a još niko se od predstavnika manjinskih naroda i takozvanih građanskih partija iz opozicije nije oglasio i “ogradio od šovinizma i nacionalizma predsjednika Bošnjačkog saveza, a nadaju se da ćutanje nije odobravanje”.\n“Ostajemo pri stavu da Crnoj Gori nikada nije bila potrebnija politička stabilnost i pomirenje, da je rekonstrukcija Vlade i stabilnost parlamentarne većine jedina brana sve agresivnijoj kampanji bivšeg režima, koji je ovu državu za proteklih trideset godina toliko osiromašio i podijelio da će biti potrebno mnogo znanja i mudrosti da se saniraju sve štete koje su nastale.\nManjinskim narodima još jednom poziv da se izvuku iz ralja DPS-a, da prihvate ponudu parlamentarne većine i da u interesu svog naroda uzmu učešće u kreiranju društveno-političkih kretanja, a ne da u rukama DPS-a i satelita budu sredstvo destabilizacije političkih prilika u Crnoj Gori”, saopšteno je iz NSD-a.\nDritan Abazović napadi NSD SPC\n24. Oktobra 2021. u 19:49\nŠta očekivati od ovakve i ove družine kad se zna da su i Abazović, Soaić i Radulović teški i okoreli anti srbi


U Banjoj Luci obilježen Svjetski dan Konfucijevih instituta -- China Radio International\nU Banjoj Luci obilježen Svjetski dan Konfucijevih instituta\n2021-09-28 11:37:23 cri\nKonfucijev institut u Banjoj Luci organizator je brojnih događaja i promocija\nI u Bosni i Hercegovini je obilježen Svjetski dan Konfucijevih instituta. Već četvrtu godinu zaredom Konfucijev institut Univerziteta u Banjoj Luci radionicom kineske kaligrafije, časom borilačkih vještina i takmičenjem u stonom tenisu za širu javnost, obilježio je Dan Konfucijevih instituta.\nOprobali su se i u vještini lijepog pisanja, odnosno kineske kaligrafije\nRadionica kineske kaligrafije i čas borilačkih vještina, koje je Konfucijev institut organizovao za djecu osnovnoškolskog uzrasta, održani su na platou ispred Fakulteta političkih nauka Univerziteta u Banjoj Luci u Univerzitetskom gradu. Također, upriličeno je i takmičenje u stonom tenisu, kineskom nacionalnom sportu, u holu Fakulteta političkih nauka za srednjoškolske i odrasle.\nPodijeljeni su i promotivni materijali\nUčenici, nastavnici i svi zainteresovani građani svake godine tokom obilježavanja Svjetskog dana Konfucijevih instituta imaju priliku da kroz radionice upoznaju različite aspekte tradicionalne i savremene kineske kulture.\nTako su ove godine učenici i nastavnici iz JU OŠ „Aleksa Šantić“, JU OŠ „Zmaj Jova Jovanović“ i JU OŠ „Ivo Andrić“ iz Banje Luke, sa kojima je Konfucijev institut dogovorio saradnju u vidu organizovanja besplatnih kurseva kineskog jezika i kulture za učenike tih škola, kao i veliki broj druge djece, imali priliku da se oprobaju u vještini lijepog pisanja, odnosno kineske kaligrafije i borilačke vještine kung fu.\nUčenici jedne od osnovnih škola u Banjoj Luci na obilježavanju Dana Konfucijevih instituta\nOvakvim i sličnim manifestacijama, Konfucijev institut nastoji da građanima približi kinesku kulturu, kako ne bi Kinu doživljavali kao daleku i stranu zemlju, već kao jednu prijateljsku zemlju sa bogatom kulturom i civilizacijom starom preko 5000 godina od koje možemo mnogo toga da naučimo. Odaziv velikog broja djece i građana na ovaj i slične događaje koje Konfucijev institut organizuje najbolji je pokazatelj zainteresovanosti za Kinu i njenu kulturu i jezik.\n„Ranije ovog mjeseca su održane i druge aktivnosti povodom obilježavanja Svjetskog dana Konfucijevih instituta, kao što je kviz iz poznavanja kineske kulture za učenike banjalučke Gimnazije i JU Srednjoškolski centar Doboj, u kojima Konfucijev institut već nekoliko godina organizuje besplatne kurseve kineskog jezika i kulture“ – kaže za China Media Group tj Kineski radio internacional Biljana Badnjar, stručna saradnica u Konfucijevom institutu u Banjoj Luci.\nInače, preko 500 Konfucijevih instituta u više od 140 zemalja u ovom mjesecu tradicionalno proslavljaju ovaj dan i tom prilikom organizuju javne događaje na kojima se kineski jezik, kultura i tradicija dijele sa građanima lokalnih zajednica. (Sanel Kajan)\nPolaznici Konfucijevog instituta iz Banjaluke učestvovali na takmičenjima Kineski most za 2021. godinu\nVelike mogućnosti ekonomske saradnje Kine i Bosne i Hercegovine\nKineske tvrtke započele rekonstrukciju tramvajskih pruga u glavnom gradu Bosne i Hercegovine\nProizvodi iz “Prijedorčanke” uskoro i na kineskom tržištu\nDjeca u Bosni i Hercegovini uče o različitim aspektima kineske kulture


Sarkozy ponovo imenovao Fillona za premijera - Klix.ba\nFrancuska Sarkozy ponovo imenovao Fillona za premijera\nSarkozy ponovo imenovao Fillona za premijera\n14.11.2010. u 11:44\nFrancuski predsednik Nicolas Sarkozy ponovo je danas imenovao Francoisa Fillona za premijera, pošto je sinoć prihvatio ostavku njegove vlade i zatražio od njega da sastavi novu vladu, saopćeno je iz predsjednikovog ureda.\nFillon je tim povodom najavio da će prioritet nove vlade biti privredni rast.\n"Poslije tri i po godine hrabrih reformi, koje su provedene uprkos teškoj globalnoj ekonomskoj i finansijskoj krizi, počet ću novu fazu sa odlučnošću koja će omogućiti našoj zemlji da ojača privredni rast, što će dovesti do otvaranja novih radnih mjesta, promoviranja solidarnosti i očuvanja sigurnosti svih Francuza", poručio je on.\nSarkozy je u junu najavio da planira rekonstrukciju vlade kada bude usvojen zakon o reformi penzijskog sistema, kojom je predviđeno podizanje minimalne starosne granice za odlazak u penziju sa 60 na 62 godine.\nZakon je usvojen u srijedu. Popularnost Sarkozya je najniža od dolaska na vlast 2007. godine, a analitičari procijenjuju da će se on prilikom imenovanja članova nove vlade rukovoditi željom da stvori dobru osnovu za buduće izbore, koji će biti održani 2012. godine, navele su agencije.


Ivica Smolić novi generalni direktor Victoria Group | VICTORIA LOGISTIC\nIvica Smolić novi generalni direktor Victoria Group\nNadzorni odbor Victoria Group imenovao je Ivicu Smolića za novog generalnog direktora kompanije.\nU više od 20 godina profesionalnog iskustva na srpskom bankarskom tržištu, Smolić je 11 godina bio predsednik izvršnog odbora Komercijalne banke, generalni direktor Srpske regionalne banke u periodu od 2001. do 2004. godine, a karijeru je gradio i u Investbanci, Somborskoj banci i Vojvođanskoj banci.\nUsled dugogodišnje saradnje sa međunarodnim finansijskim institucijama, poput EBRD, IFC i drugih, Smolić ima i bogato iskustvo u strateškom menadžmentu, korporativnom upravljanju i upravljanju rizicima u poslovanju. Izuzetne poslovne rezultate postizao je i u upravljanju procesima restrukturiranja u tranzicionom periodu.\nNadzorni odbor Victoria Group izražava uverenje da će sa Ivicom Smolićem kao novim generalnim direktorom, kompanija ostvariti ubrzani rast poslovnih performansi i nastaviti da ispunjava svoje strateške ciljeve kao jedna od vodećih kompanija srpskog agroindustrijskog sektora.


Policija je noćas oko 2.50 časova na auto-putu Beograd-Niš na teritoriji Savskog venca presretačem zaustavila automobil marke "alfa romeo"kojim je dvadesetpetogodišnji muškarac upravljao brzinom od 125 kilometara na čas, na delu puta gde je ograničenje brzine 80 kilometara na čas, saopšteno je iz MUP-a.\nDaljom kontrolom utvrđeno je i da vozač ne poseduje vozačku dozvolu, a droga testom i da je pozitivan na kanabis.\nSaobraćajni policajci su sinoć oko 22.25 časova na uglu ulica Skenderbegova i Knićaninova zaustavili automobil marke "audi"kojim je dvadesetogodišnjak upravljao bez vozačke dozvole, a kako je utvrđeno droga testom, i pod dejstvom kokaina.\nZbog nasilničke vožnje određeno je zadržavanje pedesetdevetogodišnjaku koji je učestvovao u saobraćajnoj nezgodi u Dobanovcima, dok je upravljao automobilom marke pežo sa 2,60 promila alkohola u organizmu.\nProtiv trojice vozača biće podnete odgovarajuće prekršajne prijave.


GRAĐANI BEZ KROVA - Akcija progresivne Vojvodine\nDo 16. septembra 2021. godine dužnici banaka su zbog nezakonite naplate obrade kredita i osiguranja kod Nacionalne korporacije za osiguranje dobijali presude u svoju korist i povraćaj novca. Praksa se, međutim, potpuno promenila nakon presude Vrhovnog kasacionog suda, kad je postalo sasvim očigledno da politiku ove države vode banke i bankarski lobi. Od pre nekoliko dana isti ti građani dobijaju reviziju te presude i nalog da u roku od osam dana vrate novac banci, i to bez prava žalbe.\nTražeći način da utiču na stav pravosuđa u ovim sporovima banke su započele inicijativu preko troje narodnih poslanika iz redova Srpske napredne stranke (Jelena Žakić, Veroljub Arsić i Dejan Kesar) koji su u julu 2021. godine podneli predloge za autentično tumačenje Zakona o obligacionim odnosima, Zakona o zaštiti potrošača i Zakona o zaštiti korisnika finansijskih usluga.\nCilj ove inicijative bio je da se utvrdi kako banke imaju pravo na naplatu troškova iz obrade kredita. Inicijativa tad nije prošla, ali su građani i nakon toga suočeni s novim stavom Vrhovnog kasacionog suda i ukoliko ne budu mogli da vrate novac, sledi im prinudna naplata. Mnogima će to značiti i naplatu iz imovine. S obzirom na redosled događaja, očigledno je da je pomenuta inicijativa uticala na stav Vrhovnog kasacionog suda, koji je neposredno nakon toga doneo pomenutu odluku. Akcija progresivne Vojvodine osuđuje sve vrste političkih pritisaka na pravosuđe, koji su tokom vladavine Srpske napredne stranke postali uobičajena pojava. Osuđujemo takođe politiku vladajuće stranke koja profit banaka stavlja ispred dobrobiti građana i građanki po cenu ugrožavanja njihove lične egzistencije. O ovom pitanju se dosad nisu oglasili niti iz Vlade Republike Srbije, niti iz Ministarstva pravde, niti iz Narodne banke Srbije. Takođe, nijedna opoziciona kolona ne preduzima bilo kakvu akciju kako bi zaštitila građane, što očigledno pokazuje nameru da se nastavi s ovom katastrofalnom neoliberalnom politikom i posle eventualnog preuzimanja vlasti u zemlji.\nKako bi se takva politika promenila, potrebne su nam i korenite promene čitavog sistema, a ne samo smena jednog čoveka. Akcija progresivne Vojvodine ovim putem\npoziva sve političke aktere u našoj pokrajini i čitavoj državi da dignu glas i stanu na stranu građana i građanki koji su se našli na meti ovakve politike jer niko nema pravo\nda im oduzima ustavom zagarantovana prava.


Luka Bogdanović: ''Radujem se derbiju protiv Zvezde!'' - Sportske.net\nPodsetimo, Luka Bogdanović je svojevremeno dres Zvezde zamenio dresom Partizana, ovo mu je drugi ''mandat'' u klubu iz Humske, ali uoči sutrašnjeg duela sa crveno-belima tvrdi da se ''ne seća'' prethodnog duela sa najvećim rivalom.\n''Ne sećam se poslednje utakmice u dresu Partizana proti Zvezde, ali sećam se da smo sa Seviljom igrali Evrokup utakmicu ovde. Volim da igram svaki meč, pa tako i ovaj. Radujem se svakom duelu, nebitno da li je Zvezda sa druge strane ili neki drugi tim. To je samo još jedna utakmica u nizu'', ističe Bogdanović.\nAli, iskusni košarkaš Partizana ipak ne može da pobegne od činjenice da derbi ima posebnu draž i da se ne može okaraktarisati baš kao ''samo još jedan u nizu''.\n''Utakmice sa Zvezdom su najzanimljivije i najuzbudljivie u toku sezone. Oni su odlično ušli u sezonu i iz utakmice u utakmicu pokazuju stvarno dobru igru, pre svega u odbrani. Mislim da u poslednjih nekoliko utakmica i mi dižemo formu i pronalazimo se kao ekipa. Kada je derbi u pitanju, sve utakmice pre toga padaju u zaborav, jer taj meč nosi posebnu draž'', zaključio je Bogdanović.\nPodsetimo, Zvezda i Partizan igraju u nedelju, s početkom od 19 časova.


Pilula za dan posle i krvarenje\nPitajte ginekologaPitanja i odgovoriPitajte pedijatraPitajte pedagogaPitajte stomatologaPitajte logopeda\tVaša iskustva\n22.06.2017\tPitajte ginekologa Pitanja i odgovori Pilula za dan posle i krvarenje\nPilula za dan posle i krvarenje,\t3.4 out of 5 based on 7 votes . MamaiBeba.rs\tPitanje:Dobila sam 13 oktobra, popila sam pilulu za dan posle 21 oktobra i imala krvarenje 27 oktobra, da li ću sada dobiti u normalno vreme, ili mi se sve pomera zbog krvarenje koje je usledilo nakon pilule?\nOdgovor:Nakon upotrebe urgentne kontracepcije često dolazi do nekog oblika poremećaja menstralnog ciklusa, ali to nije pravilo i ne mora obavezno da se javi. Shodno navedenom, teško je reći da li će kod Vas menstracija doći u očekivanom terminu ili će doći do nekog pomeranja datuma pojave mensesa. Svakako, naš Vam je savet da obavezno uradite test na trudnoću, nekoliko dana nakon perioda očekivane menstruacije.\nGinekoško odeljenje Poliklinika AS MEDICUS BIOREZONANCA\nTags:krvarenjemenstruacijapilula za dan posletest za trudnoću


Vučković: Još uvek nemamo primenu principa - jednaka zarada za jednak rad | Nova Ekonomija\nVučković: Još uvek nemamo primenu principa - jednaka zarada za jednak rad\nPotpredsednik Fiskalnog saveta Vladimir Vučković je ocenio da je reforma zarada u javnom sektoru u Srbiji tek na početku, dok je na snazi prava "šuma" propisa, "ogroman broj" koeficijenata i osnovica.\n"Još uvek nemamo primenu principa - jednaka zarada za jednak rad. Isto radno mesto se različito plaća u različitim institucijama države, tako da smo na papiru dobro krenuli, ali u praksi izostaje realizacija", rekao je Vučković agenciji Beta.\nPrema njegovim rečima, iako je Zakon o platama usvojen još 2016. godine, kasne prateći propisi.\n"Nije završen ni katalog, popis radnih mesta, niti su ta radna mesta razvrstana po matrici koeficijenata koji bi odredili kolika je plata", kazao je Vučković.\nReforma plata u javnom sektoru, kako je dodao, bitna je da bi država bila efikasnija i državna administracija jeftinija, ali još važnije je da se i time dobije da država i javni sektor budu bolje uređeni i više motivisani.\n"Sve dok jedan pravnik ima platu na jednom mestu, a isti njegov kolega veću platu na drugom mestu, ne možemo da očekujemo da će raditi sa istom posvećenošću, da će raditi na promeni sebe, institucije, da neće biti korupcije", rekao je Vučković.\nOdlični rezultati u budžetskom smislu\nOn je ocenio da Srbija ima odlične ekonomske rezultate u budžetskom smislu, budžetski suficit prošle godine i da stvari teku dobro i u ovoj godini.\n"Ali, izgradnja institucija koje treba da pomognu privrednom rastu, tu slabije stojimo, u raznim oblastima nema dovoljnog napretka i to će zapravo biti glavni zadatak Vlade u ovoj i sledećim godinama", kazao je Vučković.\nOn je ocenio da je reforma zarada u javnom sektoru važan segment izgradnje institucija i efikasnije države. "Penzijski sistem - još uvek su na snazi privremena rešenja. Mi u Fiskalnom savetu smo predlagali da se fiskalni prostor koji postoji iskoristi za vraćanje nekadašnje veze između doprinosa i penzija koje se primaju, ali i dalje nema odgovora", rekao je Vučković.\nOn je rekao da su, u širem smislu, u najboljem slučaju polovično urađeni ostali zadaci druge institucije, pravosuđe, privredni ambijent, manja korupcija, veće ulaganje u infrastrukturu.\n"Nakon sređivanja stanja u državnoj kasi, Srbiji predstoji teži zadatak - reforme u tom institucionalnom smislu", istakao je Vučković.\nOn je ocenio da je Srbija "tu do sada uvek padala na ispitu i neku postignutu stabilnost na kraju žrtvovala, što ne bi smelo ponovo da se desi".\n"Svi ovi zadaci nisu laki, za sve ovo je potrebno nekoliko godina, ali treba imati u vidu da mi već godinama kasnimo, tako da svi planovi koji postoje, treba da se implementiraju, a sve ono što još nije smišljeno, da se tokom ove godine usvoji", rekao je Vučković.\nDodao je da, nažalost, okolnosti "ne idu na ruku" jer često ti teški zahtevni reformski zadaci padaju u senku političkih događaja što se dešava i ove godine.\n"Ta politička nestabilnost praktično onemogućava neko pametno promišljanje i strateško postupanje u višegodišnjem periodu", ocenio je Vučković.\nVučković je bio jedan od predavača na 17. Naučnom skupu na kragujevačkom Ekonomskom fakultetu "Institucionalne promene kao determinanta privrednog razvoja Republike Srbije", na kojem će biti podneto 30 referata.


Skupština grada Beograda prihvatila je predlog za promenu Statuta grada Beograda i donela zaključak o pristupanju ovoj promeni.\nTakođe, doneta je i Strategija upravljanja rizicima grada Beograda, čiji osnovni cilj je poboljšanje upravljanja rizicima, koje podrazumeva identifikovanje, procenu i kontrolu nad potencijalnim događajima i situacijama.\nNovom Odlukom o javnom linijskom prevozu precizno su definisani pojmovi putnik, vozna isprava, tarifni sistem i drugo, a doneta je i zbog usklađivanja sa Zakonom o prevozu u drumskom saobraćaju. Odluka stupa na snagu osam dana od objavljivanja u "Službenom listu grada Beograda". Građanima koji ih ne budu validirali kartice (osim unapred plaćenih mesečnih) će biti blokirane, i moraće da ih naknadno deblokiraju.\nNova Odluka o postavljanju bašte ugostiteljskog objekta precizira da se bašte, osim na javnim, ubuduće mogu postavljati i na drugim površinama. To su slobodne površine kompleksa ili građevinske parcele objekta javne i druge namene, zatim otvoreni delovi objekta namenjeni pešacima i neizgrađeno građevinsko zemljište do privođenja nameni u skladu sa planskim dokumentom. Na javnim površinama saglasnost se pribavlja od subjekta koji njome upravlja, koristi je i održava, a na drugim od vlasnika ili korisnika površine.\nNova Odluka o gradskom pravobranilaštvu grada Beograda doneta je zbog usklađivanja sa zakonom u ovoj oblasti. Prema rečima Ljiljane Blagojević, gradskog pravobranioca, iskustvo nephodno za ovu funkciju iznosi deset godina, dok je za zamenika neophodno osam godina radnog iskustva. Zamenici se imenuju na pet godina umesto na neodređeno, kako je bilo do sada jer je, naglasila je ona, neophodno da u ovoj oblasti uvek ima novih ideja. Prilikom zaključivanja sporazuma neophodna je saglasnost Sekretarijata za finansije jer on najbolje može da proceni da li je sporazum finansijski prihvatljiv i celishodan. Veći stepen odgovornosti i zakonitosti u radu regulisani su pravilnikom. Sve izmene imaju za cilj da doprinesu boljem i celovitijem uređenju Gradskog pravobranilaštva, naglasila je Ljiljana Blagojević.\nDopuna Odluke o komunalnom redu doneta je zbog usaglašavanja sa Zakonom o finansijskom lizingu.\nIzvor: Vebsajt grada Beograda i B92, 21.01.2015.


Poslovni inkubator, poticaj lokalnom poduzetništvu, otvoren u Ljubuškom\nPoslovni inkubator koji podržava Evropska unija službeno je otvoren 23. oktobra u poslovnoj zoni Zvirići u Ljubuškom. Inkubator će ugostiti oko 20 start-up poduzeća i stvoriti mrežu poslovnih usluga putem programa mentorstva za najmanje 200 potencijalnih poduzetnika, a osigurava im prostor za susrete, razmjenu znanja, iskustava i koordinaciju zajedničkih aktivnosti, kao i prostor za neke manje poslovne djelatnosti. Otvaranje poslovnog inkubatora, što je već solidno postignuće samo po sebi, predstavlja investiciju koja će pomoći privući veći broj poduzetnika za pokretanje i rast njihovih poslovnih subjekata u novom objektu te u konačnici povećati zaposlenost u Zapadnohercegovačkom kantonu.\nPoslovni inkubator je sagrađen u sklopu projekta „Home grown business“, vrijednosti nešto više od 630.000 eura od čega je Evropska unija osigurala gotovo pola miliona eura. Cilj projekta je izgradnja i unapređenje operativnog okvira za razvoj malih i srednjih poduzeća (MSP) kroz razvoj lokalne poslovne infrastrukture i usluga, a dio je ukupne pomoći od 5,2 miliona eura bespovratnih sredstava za lokalni ekonomski razvoj u cijeloj Bosni i Hercegovini, finansiranom kroz program IPA 2011 Evropske unije, sa ciljem unapređenja poslovnog okruženja za mala i srednja poduzeća kroz lokalna partnerstva.\nŠef Pododjela Operacija za ekonomski razvoj, prirodne resurse i infrastrukturu Martin Schieder je istakao: „Evropska unija stavlja veliki naglasak na razvoj i jačanje MSP-a, koji su okosnica privrede EU i BiH. Za ovaj sektor je tokom 15 godina osigurano oko 40 miliona eura. Trenutno pripremamo projekte u vrijednosti 13 miliona eura iz programa IPA II, za podršku integriranom socioekonomskom razvoju. Međutim, nastavak pomoći Evropske unije u ovom sektoru će uvelike ovisiti o opipljivim poboljšanjima za MSP-e na lokalnoj razini kako bi se unaprijedila poslovna klima i institucionalni i operativni okvir za bolju konkurentnost malih i srednjih poduzeća.“\nDobrodošlicu na ceremoniji otvaranja su također izrazili Nevenko Barbarić, načelnik Općine Ljubuški, Zdenko Ćosić, premijer Zapadnohercegovačkog kantona, Amir Zukić, federalni ministar razvoja, poduzetništva i obrta i Marinko Čavara, predsjednik Federacije Bosne i Hercegovine.\nNa kraju svečanosti, uručeni su certifikati odabranim mentorima koji tvore mrežu koja će pružiti usluge postojećim i budućim poduzetnicima u Zapadnohercegovačkom kantonu.\nOvaj dvoipogodišnji projekat provodi Razvojna agencija Zapadnohercegovačkog kantona – HERAG, u saradnji s partnerima Vladom Zapadnohercegovačkog kantona, Općinom Ljubuški, Udruženjem poslodavaca Posušja i Udruženjem poljoprivrednika Zapadnohercegovačkog kantona.


Dan online - Povodi: - 2018-11-09\nPovodi - datum: 2018-11-06 MINISTARSTVO ZDRAVLJA KASNI SA INFORMACIONIM POVEZIVANJEM NAJVEĆE USTANOVE\nKlinički četiri godine van sistema Izvještavanje iz KCCG, prema institucijama u zdravstvenom sistemu, kao i fakturisanje usluga prema Fondu i dalje se vrši manuelno i u papirnoj formi, navodi se u strategiji Ministarstva zdravlja\nMinistarstvo zdravlja kasni već četiri godine sa uvođenjem informacionog sistema u Klinički centar Crne Gore (KCCG), jer ta ustanova nije dio Integralnog zdravstveno informacionog sistema (IZIS) i nije povezana sa Fondom za zdravstveno osiguranje, drugim institucijama i bolnicama, zbog čega izvještaje o radu i fakturisanje usluge dostavljaju ručno i u papirnoj formi, piše u Strategiji razvoja za period od 2018. do 2023. godine. To je potvrdila i Državna revizorska institucija (DRI) u izvještaju o reviziji Fonda za zdravstveno osiguranje, u kojem navodi da Klinički centar još uvijek nije integrisan u integrisani zdravstveni informacioni sistem, nakon što je 10.11.2015. godine poništen tender kojim bi se objedinio Informacioni sistem KCCG u funkcionalnu cjelinu i koji bi bio sastavni dio Integralnog zdravstvenog informacionog sistema. Iz Kliničkog centar su nas uputili da odgovore u vezi sa uvođenjem informatičkog sistema u tu ustanovu tražimo od Ministarstva zdravlja, iz kojeg za „Dan“ nijesu odgovorili. Strategijom je predviđeno da implementacija informacionog sistema KCCG počne sredinom 2019. godine.\n– Izvještavanje iz KCCG, prema institucijama u zdravstenom sistemu, kao i fakturisanje usluga prema Fondu i dalje se vrši manuelno i u papirnoj formi. Interoperabilnost na funkcionalnom nivou je potrebno unaprijediti, u smislu bolje razmjene podataka između IZIS i pojedinih razvijenih rješenja u institucijama sistema zdravstva koji nijesu njegov dio (prije svega KCCG). Klinički centar kao najveća i najkompleksnija kliničko-bolnička institucija u državi, razvijao je određena informatička rješenja u poslednje tri decenije, sa ili bez korišćenja zajedničkih resursa, ako u momentu implementacije nijesu postojali. To su zasebne i tehnološki heterogene aplikacije koje se koriste za realizaciju dijela poslovnih i medicinskih funkcionalnosti. Do sada su u KCCG razvijena i implementirana sljedeća informatička rješenja u sklopu poslovnog informacionog sistema (PIS): upravljanje kadrovima, finansijsko poslovanje, obračun zarada, upravljanje materijalnim resursima, upravljanje osnovnim sredstvima i inventarom i praćenje ugovora o isporuci medicinskog potrošnog materijala. Završena je izgradnja centralnog telemedicinskog sistema u KCCG na koji su već povezane OB Pljevlja, Berane i Bar i stvoreni su osnovni infrastrukturni uslovi za razvoj telemedicinkih servisa. Za PACS sistem (centralni sistem za arhiviranje medicinskih DICOM slika) i RIS je već izgrađena odgovarajuća infrastruktura unutar KCCG, kao i infrastruktura u opštih bolnica Pljevlja, Berane i Bar – navodi se u strategiji.\nU strategiji Ministarstva zdravlja navode da Sektor za informacione tehnologije i razmjenu podataka IZIS-a Fonda za zdravstveno osiguranje pruža tehničku podršku za aplikacije i baze podataka dijela Integralnog informacionog sistema zdravstva Crne Gore koji obuhvata sve ustanove, osim KCCG i specijalnih bolnica. Stretegijom je predviđeno da u naredih pet godina za unapređenje informacionog istema u zdrasvtvu bude utrošeno 2.500.000 eura.\n– Svi zajednički resursi nijesu u potpunosti funkcionalni u pogledu ažurnosti i kvaliteta. Na primjer, baza osiguranika Fonda nije dovoljno ažurna, jer zavisi od više registara koji su van zdravstvenog sistema (Centralni registar, CROO). Pored niza prednosti ovog koncepta veliki nedostatak sistema čini nemogućnost adekvatne i ažurne obrade mnoštva prikupljenih informacija za potrebe boljeg i efikasnijeg upravljanja sistemom zdravstva i nemogućnost pristupa informacijama raznim korisnicima u sistemu. Takođe, kako se početak razvoja sistema oslanjao na poslovno-finansijske procese, to je određenim dijelom uslovilo manju fleksibilnost u pogledu podrške stručno-medicinskim procesima, a posledično i sistemu izvještavanja kao i podrške specifičnih procedura nezavisno od administrativno-finansijskog poslovanja. Trenutno zaposleni kadrovi koji su raspoređeni u institucijama nemaju formalizovan sistem saradnje i ne postoji jasna horizontalna organizaciona struktura ili definisana proceduralna saradnja na poslovima planiranja, razvoja, održavanja i upravljanja pomenutom infrastrukturom. Sve ovo govori da postoji dobra osnova za uspostavljanje jednog veoma zahtjevnog i složenog infrastrukturnog sistema koji ima nemjerljiv značaj za funkcionisanje zdravstvenog sistema Crne Gore i umnogome utiče na kvalitet samih zdravstvenih usluga u cjelini – navodi se u strategiji.\nPodaci o pacijentima u bolnicama nijesu sigurni\nU strategiji Ministarstva zdravlja navodi se da se uvidom u postojeće stanje može zaključiti da se do sada pažnja posvećivala jedino dijelu tehničke zaštite, ali bez usvojenih procedura i saradnje na nivou svih institucija u sistemu zdravstva Crne Gore.\n– Uviđa se tendencija opadanja nivoa zaštite čemu doprinosi zastarijevanje opreme, neplanski razvoj pojedinih servisa, raznolikost u izboru tehnologija i vendora, nedoslednost u sopstvenim procedurama i pravilima i nesinhronizacija institucija koje čine jedinstveni sistem. Kao što je navedeno i u revizorskom izvještaju, računarsko-komunikaciona infrastruktura IZIS-a u dovoljnoj mjeri ne obezbjeđuje sigurnost podataka o osiguranicima, utvrđenih mjerama informacione bezbjednosti i standardima iz ove oblasti – piše u strategiji.\nJedan nastavnik ide u CERN\nRođene 22 bebe\nMilion za istraživanja\nRak prostate otkrili kod 248 muškaraca\nBolnica kao zatvor i dom za socijalne slučajeve\nDječak dva puta morao u jaslice\nProjekat za Centar za genetiku\nZa stanove 70.000\nJedan ginekolog za 8.000 žena\nOvčijim boginjama zaraženo 3.137 građana\nRegistrovano 13 novih slučajeva gripa\nKlinički četiri godine van sistema\n„Kosovka djevojka” ponovo u Urgentnom\nVlada ćuti, Ramuš Haradinaj crta granice\nZaboravili ste kad vam je crnogorski barjak valjao\nAlbanska policija u crnogorskim katunima\nZadobio povrede donjih ekstremiteta\nPolicija zabranila bogosluženje\nPodijelio ih odbor za izborne reforme\nKad država zataji, povratak u kriminal je neminovan\nTokom racije našli bjegunce


26. Feb 2000 16:05 (GMT+01:00)\nPoruka svojima - nema bežanije\nPoruka da šef nije uplašen i da se mora ostati na broju treba preventivno da osigura homogenizaciju u partijskoj strukturi socijalista\nMiloševićev kongresni govor ima svakako više poruka, ali rečito pokazuje jedno, da je položaj vladajuće koalicije "očišćen" od mogućih alternativnih pozicija i da je ona praktično priterana uza zid. Preostaje joj da krivce za postojeće stanje traži u međunarodnoj zajednici i izdajnicima iz redova demokratske opozicije i da se poziva i oslanja na patriotske snage.\nSada zagrljaj sa radikalima više nije deo političke strategije socijalista, već je on neizbežan, pošto je bitno izmenjen odnos snaga na političkoj sceni Srbije. Vlast praktično računa na proizvodnju straha i dubljih kriza jer joj izolacija zemlje odgovara, i eventualno još na mogućnost podele opozicije, objašnjava dr Zoran Stojiljković, asistent na političkoj sociologiji Fakulteta političkih nauka, zašto u postojećoj situaciji predsednikov govor nije nikakvo iznenađenje.\n- Onaj deo poruka koje plaše upućen je prevashodno građanima sa očitom namerom da one koji su neutralni zastraši i pasivizira. Da bi došlo do političkih promena, nužno je ujedinjenje opozicije i vlast je svesna opasnosti zbog činjenice da se to i događa, jer je takva opozicija u stanju da ostvari političku mobilizaciju stanovništva i da obezbedi da na izbore izađe 65 do 70 odsto birača, pre svega onih koji su razočarani, ali su do sada gajili nevericu prema opoziciji, doživljavajući je kao gubitnika. Uz pritisak međunarodne zajednice, koja nedvosmisleno pokazuje da više neće da razgovara sa ovdašnjim režimom, preostao je zaista uzak prostor i zato su na Kongresu socijalista upotrebljeni preteći i arhaičan jezik i ikonografija iz četrdesetih godina. To i nije tako suludo kako se možda čini mlađem, urbanom i intelektualnom delu populacije, jer biračkom jezgru SPS i takav vokabular i takva ikonografija odgovaraju po sentimentu - vraćaju ih u mladost.\nIstovremeno, poruke sa kongresne govornice socijalista ovog puta nisu bile upućene svetu ili opoziciji, već i sopstvenim kadrovima, dajući im do znanja da šef nije uplašen, da nema popuštanja i da se mora ostati na broju, odnosno da se napuštanje režima od strane kadrova pri vrhu neće dopustiti.\nTakođe, sa najnovijim proširenjem liste osoba kojima je onemogućen izlazak iz zemlje i na privrednike, međunarodna zajednica je jasno pokazala šta ih čeka ako ostanu uz režim. I pored činjenice da nekima koji su pokušali da beže to nije pošlo za rukom, Milošević se sada neuvijenom porukom da nema osipanja, odlučio da obezbedi preventivnu homogenizaciju u svojoj partijskoj strukturi.\nPored batine, ipak, bilo je i šargarepe u vidu obećanja o reformama i boljem životu, doduše kroz dvadesetak godina. Može li to danas, u ovako osiromašenoj Srbiji, nekome da izgleda privlačno i kao obećavajuća perspektiva?\n- To očito nije izazovno, ali poruka je jednostavna - ako hoćete brže, naći ćete se na putu nacionalne izdaje, ruku pod ruku sa izdajnicima i na kolenima pred svetom. Režim u stvari poručuje da cena jeste visoka, sopstvenim snagama će se, doduše, teže i sporije doći do rezultata, ali će se zato očuvati nacionalno dostojanstvo i suverenitet zemlje. Pošto se tvrdi da svet ovde neće ništa da investira, običnom čoveku je ustvari postavljena dilema - zašto izdati zbog nečega što se neće ni dobiti. Sve se opet svodi na patriotizam koji će na kraju doneti pristojan život, ali s velikom ulogom snage zemlje koja se suprotstavila međunarodnom hegemonizmu i agresiji. Umesto partije, socijalisti su dakle čitavom narodu širokogrudo dodelili ulogu takve avangarde.\nUz sve što se događalo ranije na prostorima bivše Jugoslavije i što se sada događa na Kosovu, zar nisu istrošene parole o nacionalnom dostojanstvu i očuvanom suverenitetu?\n- Režim očito računa da je medijski manipulisan i ovoliko kontrolisan narod dovoljno zbunjen prividnom neprozirnošću političkih procesa, da nije u stanju da vidi pozadinu događaja i da ima kratka sećanja. Mora se konstatovati da je tome doprinela i međunarodna zajednica, koja je imala dvostruke aršine i nije vodila računa o unutrašnjem okruženju. Praktično, sve do kraja 1998. godine ovdašnji režim je tretiran kao jedini pregovarač i čak garant mira. U takvim okolnostima vlast je lako mogla da tvrdi da je, sve u sudaru sa velikim silama i njihovim domaćim satelitima, uspela da zaustavi rat na granici SRJ. Ta parola, naravno, više nije upotrebljiva jer se sada radi o sopstvenoj državi i na tako suženom prostoru može se još manipulisati sa Kosovom i odnosima sa Crnom Gorom. Sve prema logici - bolja je moja stabilna vlast, makar i na manjoj teritoriji - režim će očito ići do kraja. Manipuliše se i sa podeljenom krivicom, prema kojoj su uz vlast krivi i međunarodna zajednica i bivši bratski narodi, što sugeriše da su svi krivi po malo, odnosno, da niko nije kriv. To ustvari amnestira vlast od krivice i omogućava joj da apatično i neusmereno biračko telo negativno instrumentalizuje prema međunarodnoj zajednici i prozvanim eksponentima ovde.\nMnogi analitičari tvrde da poruke iz Miloševićevog govora i sa Kongresa SPS nisu samo verbalne, već su najava sasvim konkretne i povećane represije.\n- Što su uži manevarski prostor i izbor sredstava koja pripadaju demokratskoj utakmici, to je - kada su u pitanju vlast, a u svetlu haških optužnica i životi - veća sklonost da se primeni jači represivni repertoar. Ovdašnji režim već ima bogato iskustvo u vladavini dekretima i uredbama, u olakšanom upravljanju u situacijama vanrednog stanja, u selektivnoj represiji i ubistvima sa političkom pozadinom. A tu su i drakonske kazne iz Zakona o informisanju koje treba da unesu strah i spreče oblikovanje demokratske javnosti, odnosno da čitavu sferu civilnog društva proglase za izdajničku i strane eksponente na stranom budžetu. Ukoliko vlast izgubi na lokalnim i saveznim izborima, čak ni pod velikim socijalnim pritiskom, neće pristati da joj se to desi na republičkom nivou, gde je i najveći centar njene moći. U takvoj situaciji, koja bi pokazala da režim nema podršku i da je ugrožen i spolja i iznutra, vlast će učiniti sve da homogenizuje svoje redove i da satanizuje protivnika i braniće se svim sredstvima.\nVladajuća koalicija je izgleda već otkrila svoju strategiju - lokalni i savezni izbori se najavljuju do kraja godine, o republičkim ni govora.\n- Ako se bude išlo na jednovremene lokalne i savezne izbore to će društvo uvesti u tešku političku krizu, jer do izmene snaga u Srbiji bez republičkih izbora ne može doći. Ključnu ulogu u svemu, naravno, imaće stav crnogorskog rukovodstva jer ako ono ne pristane na savezne izbore, onda će oni, i pod uslovom da budu održani, biti nelegitimni. U tom slučaju samo bi se ubrzao raspad federalne zajednice.


Kisić Tepavčević: Procene su da je stvarni broj inficiranih pet do deset puta veći\nIzvor: Radio 021, 17.Jul.2020, 15:44\nPrema procenama, stvarni broj inficiranih je pet do deset puta veći od broja registrovanih slučajeva, rekla je zamenica direktora Instituta "Batut" Darija Kisić Tepavčević.\n"Iz tog razloga su preventivne mere, da svi nosimo maske i da se ponašamo kao potencijalni rezervoari zaraze", dodala je doktorka.\nKisić Tepavčević rekla je da će efekti primenjenih mera biti vidljivi kada se bude beležilo opadajući trend obolelih.\n"U toku današnjeg dana vidimo da je gotovo 400 obolelih, kada se broj bude smanjivao u narednom periodu biće i dalje prilično veliki podaci", rekla je Kisić Tepavčevićeva.\n"Za sve nas jedini prihvatljiv i očekivan i željeni efekat jeste da više ovu bolest ne registrujemo u našoj populaciji, ako se budemo ponašali odgovorno kao što radimo posledih dana sasvim sigurno videćemo efekte mera", rekla je doktorka.\nPrema procenama, stvaran broj inficiranih je pet do deset puta veći od broja registrovanih slučajeva, rekla je zamenica direktora Instituta "Batut" Darija Kisić Tepavčević..."Iz tog razloga su preventivne mere da svi nosimo maske i da se ponašamo kao potencijalni rezervoari zaraze", dodala je doktorka...Da...


Vučić je rekao da ga je Stefanović pozvao i rekao mu ššta namerava da uradi, a da mu je on odgovorio da radi po savesti i u skladu sa zakonom.\nPremijer je dodao da je do sada ćutao kada su u pojedinim medijima napadani on, vlada i članovi njegove porodice, kada je nazivan svakako, kao i da nije prvi put da neko govori kako snajper nešto rešava u Srbiji, kako je to objavio jedan tabloid.\n"Nije ovo prvi put da neko govori kako snajper nesto rešava u Srbiji i svi se prave blesavi...Kao što i danas ćute, sve Dunje, sva udruženja i svi ostali...i uvek će da ćute, jer je to borba za politički uticaj", rekao je premijer.\nVučić je primetio i da su institucije u državi dobre samo onda kada se to nekome sviđa politički, a da njemu, za razliku od njih, institucije valjaju i kada je saglasan sa njima i kada nije.\n"Podsetiću na slučaj helikopter. Tražili su da institucije rade, a kada su krenule da rade, nije im se svideo rezultat njihovog rada. Suština je u tome da imamo decenijsku razgradnju sistema, decenijsko razaranje institucija u kojoj su institucije dobre samo kada politički odgovaraju ili odgovaraju nekim drugim interesima", istakao je Vučić.\nNapomenuo je da nema nikakvog straha od kampanja i da je ponosan na ono što je uradila Vlada Srbije, jer će u udžbenicima ostati da je 2015. godine Srbija otvorila prva poglavlja, uspela da iz recesije uđe u pozitivan trend rasta, smanji deficit.\n"Verujem da će 2016. biti još bolje", poručio je Vučić.